
Végegyháza

települések részvételével

A DÉL-BÉKÉSI KISTÉRSÉG TÖBBCÉLÚ TÁRSULÁSÁNAK

TÁRSULÁSI MEGÁLLAPODÁSA

A társult tagok Magyarország Alaptörvénye 32. cikk (1) k. pontja és Magyarország helyi önkormányzatairól szóló 2011. évi CLXXXIX törvény (továbbiakban: Mötv.) 87. §-ban kapott felhatalmazás, az 146. § (1) bekezdése alapján elvégzett felülvizsgálat eredményeként, a 2006. évben kelt és többször módosított társulási megállapodás módosított és egységes szerkezetbe foglalt okiratát az alábbiak szerint fogadják el:

A Dél-Békési Kistérség  önkormányzatai abból a célból, hogy a kistérség lakói az önkormányzati közszolgáltatásokhoz minél teljesebb körben jussanak hozzá, és az önkormányzatok e megállapodás keretében történő együttműködéssel minél teljesebben, forrásaik célszerű és optimális felhasználásával biztosítsák a mind magasabb szintű ellátást és szolgáltatást, testületeik döntése alapján az alábbi többcélú társulási megállapodást kötik.

I. 

ÁLTALÁNOS RENDELKEZÉSEK

1. A kistérséghez tartozó települési önkormányzatok képviselő-testületei többcélú kistérségi társulást (a továbbiakban: Társulás) hoznak létre a kistérség területének összehangolt fejlesztésére (különösen: fejlesztési tervek, programok, pályázatok készítésére, megvalósítására); a kistérséghez tartozó önkormányzatok egyes közszolgáltatási feladataik közös ellátása, egyes hatósági igazgatási feladataik szakszerű intézése, valamint ezen feladatok összehangolása, koordinálása, segítése érdekében.

2.
A Társulás határozatlan időre jön létre.

3.
A Társulás neve:

Dél-Békési Kistérség Többcélú Társulása.

4.
A Társulás székhelye:
5666 Medgyesegyháza, Kossuth tér 1.

5.
A Társuláshoz tartozó településeket, azok székhelyét, képviselőjét és a települések lakosságszámát  jelen megállapodás 1. melléklete tartalmazza. A társult települések lakosságszámának meghatározásakor a mindenkori költségvetési törvényben meghatározott lakosságszám az irányadó.
6.  A Társulás jogi személy.
7.  A társulás alapításának időpontja: 2006 augusztus 25. a szervezet jogutódja a 2004. december 21-én „Dél-Békési Kistérség Területfejlesztési Társulása” elnevezéssel megalakult kistérségi társulásnak.

8.  A Társulás tevékenységét a társulásban résztvevő települési önkormányzatok közigazgatási területén végzi.
9.
A Társulás gazdálkodási jogkör szerinti besorolása: nem költségvetési szerv, de gazdálkodására a költségvetési szervek működésére vonatkozó szabályokat kell alkalmazni.

10. A Társulás bélyegzője: Dél-Békési Kistérség Többcélú Társulása felirattal ellátott körbélyegző, középen a Magyar Köztársaság címerével.

11. A Társulás képviseletét a Társulás elnöke, akadályoztatása esetén az általa kijelölt alelnök látja el.

12.   A Társulás saját vagyonnal rendelkezhet, melynek szaporulata a Társulást illeti.

II.
A TÁRSULÁS CÉLJA ÉS FELADATA

1.
A Társulást alkotó települési önkormányzatok képviselő-testületei a közös céloknak megfelelő hatékony és eredményes tevékenység érdekében jelen megállapodásban rögzített eljárásban és módon szervezik és oldják meg, hangolják össze, látják el a társult önkormányzatok alábbi feladatait, hatásköreit 

a.) Területfejlesztés

b.) Egészségügyi ellátás, az egészséges életmód segítését célzó szolgáltatások
c.) Szociális, gyermekjóléti és gyermekvédelmi szolgáltatások, ellátások
d.) Óvodai nevelés
e.) Család-, gyermek-és ifjúságvédelem

f.) Kulturális szolgáltatás, közművelődés, közgyűjteményi tevékenység

g.)  Településüzemeltetés (helyi közútfenntartás)
h.) Ingatlan-, és vagyongazdálkodás

i.) helyi környezet- és természetvédelem, vízgazdálkodás, vízkárelhárítás 
j.) Környezet-egészségügy (köztisztaság) természetvédelem, 
k.) Hulladékgazdálkodás
l.) Esélyegyenlőségi program megvalósítása,

m.) Helyi közfoglalkoztatás

n.) Gazdaságszervezéssel és a turizmussal kapcsolatos feladatok
o.) Sport, ifjúsági ügyek
p.) Közreműködés a település közbiztonságának biztosításában
q.) Helyi közösségi közlekedés biztosítása
r.) Belső ellenőrzés
s.) Nemzetiségi ügyek
t.) Közös pályázatok kidolgozása

u.) Településközi kommunikációs feladatok

v.) Térségi együttműködés az írott és elektronikus média területén

w.) Civil szervezetek működési feltételeinek közös segítése
2. A társulás alaptevékenységének szakfeladat-rend szerinti besorolását a megállapodás 2. melléklete tartalmazza

3. A felsorolt feladatok közös ellátásában az érintett önkormányzatok szabad akaratukból, képviselő-testületeik egybehangzó határozata alapján vesznek részt.

4.
A Társulás az 1. pontban meghatározott feladatellátása során

· szakmai és komplex program-előkészítő,

· javaslattevő,

· programmenedzselő,

· koordináló,

· döntést hozó, a döntések végrehajtását figyelemmel kísérő és végrehajtó tevékenységet folytat.

5.
A Társulás feladat- és hatásköreinek ellátása érdekében költségvetési intézményt, gazdálkodó szervezetet, nonprofit szervezetet alapíthat, kinevezi vezetőit. A Társulás olyan vállalkozásban vehet részt, amelyben felelőssége nem haladja meg a vagyoni hozzájárulása mértékét.

6.
Az általa létrehozott költségvetési intézmény, gazdasági társaság vezetője vonatkozásában a kinevezési jogkört a Tanács, a munkáltatói jogkört az Elnök látja el.
III.

A TÁRSULÁS TAGSÁGI VISZONYA
A tagsági jogviszony keletkezése

1.
A Társulásban résztvevő települési önkormányzatok képviselő-testületei – kizárólagos hatáskörükben minősített többséggel hozott – határozattal mondják ki a Társulásban való részvételüket, csatlakozásukat. Testületi határozatban kell kimondani, hogy mely feladat és hatáskör, illetve közszolgáltatás ellátása történik a társulás keretében.
2. A Tagok a Társulási Megállapodás aláírásával annak tartalmát elfogadják és vállalják, hogy a Társulás munkájában tevékenyen részt vesznek. 
3. A Társuláshoz bármely települési önkormányzat képviselő-testülete bármikor csatlakozhat. A csatlakozási szándékot a Társulási Tanács elnökének írásban kell bejelenteni. Az új tag felvételi kérelmét a Társulási Tanács ülésén megvitatja. A tagfelvételi kérelemhez az új tagnak csatolnia kell a csatlakozás szándékáról hozott képviselő-testületi határozatot, valamint a testület azon nyilatkozatát, hogy a Társulási Megállapodásban leírt követelményeket elfogadja.

4.
Új tag felvételekor (a Társuláshoz történő csatlakozáskor) a Társulási Megállapodás módosítása szükséges, melyhez szükséges a Társulásban résztvevő önkormányzatok képviselő-testületei mindegyikének minősített többséggel hozott határozata szükséges.

5.
A Társulásban résztvevő települési önkormányzatok képviselő-testületi a Társulási Megállapodást – kizárólagos hatáskörükben minősített többséggel hozott – határozattal módosíthatják
6. A Társulásban az önkormányzatot a képviselő-testület által delegált tag képviseli. A delegált helyettesítésének rendjéről a képviselő-testület rendelkezik.
7. A képviselő-testület által delegált tag évente egy alkalommal beszámol a képviselő-testülete részére a társulás működéséről. 

A tagsági jogviszony megszűnése, 

1.
A Társulásból a Társulásban résztvevő bármely települési önkormányzat képviselő-testülete határozata alapján a naptári év utolsó napjával kiválhat. A társulásból való kiválásról, ha törvény eltérően nem rendelkezik, legalább hat hónappal korábban minősített többséggel kell dönteni. Erről a Társulási Tanácsot írásban értesíteni kell.
2.
A Társulás Tanács minősített többséggel hozott határozatával fontos okból kizárhatja azt a települési önkormányzatot, amely a Társulási Megállapodásban foglalt kötelezettségeinek ismételt felhívásra a megadott határidőben nem tesz eleget.


Fontos oknak minősül:

-
A települési önkormányzat képviselő-testülete a pénzügyi hozzájárulást 2 alkalommal felszólítás ellenére sem fizeti meg.

· A települési önkormányzat képviselő-testülete a Társulás működéséhez szükséges döntési kötelezettségének, valamint előzetes egyeztetésnek nem tesz eleget.

3. A Társulásból történő kiválás, kizárás esetén a Társulás tagja által a Társulásba bevitt vagyonnal el kell számolni. A bevitt vagyon kiadására a Társulás tagja csak akkor tarthat igényt, ha az nem veszélyezteti a Társulás feladatának ellátását, ebben az esetben a vagyontárgy társulási tag részére történő kiadását maximum 5 évre el lehet halasztani Ilyenkor a Társulás volt tagját a Társulással kötött szerződés alapján használati díj illeti meg. 

A Társulás megszűnése

1.
A Társulás megszűnik, ha:

· annak megszűnését valamennyi társult önkormányzat képviselő-testülete – kizárólagos hatáskörében hozott minősített többséggel hozott – határozattal kimondja,
· ha a megállapodásban meghatározott időtartam eltelt, vagy törvényben szabályozott megszűnési feltétel megvalósult,
· bíróság jogerős döntése alapján.

· a törvény erejénél fogva.

2.
A Társulás megszűnése esetén a kötelezettségek kiegyenlítése után megmaradó vagyont a tagoknak a társulás alatt teljesített hozzájárulásai arányában a végleges támogatások, juttatások arányos részének betudásával kell felosztani. A Társulás megszűnése esetén a Társulásból kilépett, kizárt taggal is el kell számolni, abban az esetben, ha a tag bevitt vagyonát azért nem kapta meg, mert annak kiadása veszélyeztette volna a Társulás feladatellátását.

3.
A Társulás megszűnése esetén a Társulás tagjai a Társulás közös vagyonát vagyonfelosztási szerződésben osztják fel, ahol figyelemmel kell lenni a kilépett, kizárt Társulási tag ki nem adott vagyonának és a kilépésig, kizárásig ezen vagyon vagyongyarapodásának kiadására.

4.
A felosztás elvei a következők:

· Vizsgálni kell a Társulás tagjai saját vagyoni hozzájárulásának mértékét a vagyonszaporulat létrejöttéhez. (Saját vagyon, állami források, egyéb támogatások).

· Meg kell határozni a teljes értéken belül az összes saját forrást, és azokat egymáshoz arányosítani kell, ez a tulajdon az arányosított részben illeti meg a megszűnéskor az önkormányzatot.

5. A Társulás megszűnésekor a vagyon felosztása és a közös tulajdon megszüntetése nem történhet olyan módon, hogy az a közfeladatok és a közszolgáltatások ellátását veszélyeztesse. A létrejött vagyon célvagyon.

6. A közös tulajdon megszüntetése és az ebből származó vagyoni igények kielégítése során a Társulás tagjai olyan polgári jogi megoldásokat alkalmaznak (későbbi, halasztott fizetés, csere stb.), amelyek a közfeladat ellátását nem veszélyeztetik, a célvagyon a közfeladat ellátását biztosítja.

7. A közös tulajdonban történő elszámolásig a közfeladatok ellátása érdekében biztosítják a feladatot ellátó és átvállaló használati jogát. A tulajdonjog rendezése során a folyamatos működtetés és feladatellátás biztosítása érdekében a használati jog gyakorlás átengedése feltételeiben állapodnak meg.
IV.

A TÁRSULÁS SZERVEI
1. A Társulás szervei: a Társulási Tanács, a Társulás Elnöke, Alelnökei, a Társulás Bizottságai, a Társulási Tanács irányító és stratégiai munkáját elősegítő Jegyzői Kollégium, valamint a Társulás munkaszervezete.
2. Az Elnök, az Alelnökök, a bizottságok tagjainak névsorát a 3. melléklet tartalmazza.
Társulási Tanács

1. A Társulás vezető szerve a Társulási Tanács.

2. A Társulásban az önkormányzatot a képviselő-testület által delegált tag képviseli. A delegált helyettesítésének rendjéről a képviselő-testület rendelkezik.
3. A Társulási Tanács részletes feladatát és hatáskörét a Társulás Szervezeti és Működési Szabályzata határozza meg.

Társulás Elnöke

1. Az Elnököt a Társulási Tanács saját tagjai sorából, az önkormányzati választási ciklus idejére, titkos szavazással választják meg. 
2. Az Elnök személyére a Tanács bármely tagja javaslatot tehet. A Társulás Elnökének megválasztásához a Társulás tagjainak minősített többségű szavazata szükséges.

3. A Társulási Tanács Elnöke képviseli a Társulást. Távolléte, vagy akadályoztatása esetén a Társulás képviseletét, külön meghatalmazás nélkül a Társulás Elnök által kijelölt Alelnök látja el.

4. Az Elnök részletes feladatát és hatáskörét a Társulás Szervezeti és Működési Szabályzata határozza meg.

Társulás Alelnökei
1. A Társulási Tanács a saját tagjai sorából kettő Alelnököt választ. 
2. Az Alelnökök személyére az elnök tesz javaslatot. A Társulás Alelnökei megválasztásához a Társulás tagjainak minősített többségű szavazata szükséges
Bizottságok

1.
A Tanács 3 fős Pénzügyi Bizottságot hoz létre. A Pénzügyi Bizottság tagjait a Társulási Tanács választja meg, 2 főt saját tagjai sorából, 1 főt külső pénzügyi szakértők közül.

2.
A Pénzügyi Bizottság feladata: a Társulás tevékenységének, a gazdálkodás szabályszerűségének ellenőrzése, a költségvetés felügyelete.

3. A Társulási Tanács a kistérség sajátos, egy vagy több konkrétan meghatározott feladatának előkészítésére és végrehajtására Eseti Munkabizottságot hozhat létre.

4.
Az Eseti Munkabizottság feladatát, tagjainak számát, összetételét a Társulási Tanács határozza meg, tagjaira bármely tanácstag javaslatot tehet. Az Eseti Munkabizottság elnöki feladatait csak a Tanács tagjai sorából e feladatra megválasztott tag láthatja el, aki az Eseti Munkabizottság véleményéről és javaslatáról a Társulási Tanács Elnökét és többi tagját írásban tájékoztatja.
5. A Bizottságok működésére az önkormányzati bizottságokra vonatkozó szabályokat kell megfelelően alkalmazni
Jegyzői Kollégium

1.  A Jegyzői Kollégium tagjai: a Társulás minden önkormányzatának jegyzője.

2. A Jegyzői Kollégium munkáját a Társulás Elnökének székhelye szerinti település önkormányzatának jegyzője koordinálja és szervezi.

3. A Társulási Tanács a döntés-előkészítés, végrehajtás szervezésének folyamatába esetenként felkéréssel bevonhatja a Kollégiumot.

Társulás Munkaszervezete

1. A Társulás munkaszervezetének feladatait székhely település polgármesteri hivatala látja el.
2.  A munkaszervezet vezetője a székhely település jegyzője. 
3. A munkaszervezet ellátja Tanács működésével kapcsolatos valamennyi adminisztratív, szervezési, döntés- előkészítési és végrehajtási feladatokat
4. A székhely település hivatala a Tanács működésével kapcsolatos pénzügyi-gazdálkodási feladatokat a székhely település polgármesteri hivatalának gazdasági vezetőjének felelősségével, a kijelölt munkatárs útján látja el.
V.

A TÁRSULÁSI SZERVEK MŰKÖDÉSE

A Társulási Tanács ülései

1. A Társulási Tanács a Társulás döntéshozó szerve.

2. A Társulási Tanács üléseit évente szükség szerint, az éves munkatervben meghatározottak szerint, de legalább 6 ülést tart. A Tanács üléseit a Társulási Tanács Elnöke, akadályoztatása esetén az alelnök hívja össze és vezeti.

3. A Társulási Tanács ülésének összehívását írásban kezdeményezheti a napirend megjelölésével a tagok negyede, melynek alapján az Elnök azt köteles összehívni 15 napon belül.

4. Az Elnök köteles a Társulási Tanács ülését 15 napon belül összehívni a Békés Megyei Kormányhivatal Vezetőjének kezdeményezésére. 

5. A Társulási Tanács összehívása, az ülés előkészítése, az előterjesztések tartalmi és formai elvárásainak meghatározását a Társulás Szervezeti és Működési Szabályzata tartalmazza.

6. A határozatképességet a jelenléti ív alapján kell megállapítani.

7. A Társulási Tanácsban a tagoknak egy és egyenlő szavazata van.

8. A Társulási Tanács ülése határozatképes, ha legalább a szavazatok több mint felével rendelkező képviselő jelen van.

9. A Társulási Tanács üléseiről az Mötv. képviselő-testületi üléseinek jegyzőkönyveire vonatkozó szabályok szerinti jegyzőkönyvet kell készíteni. 

10. A jegyzőkönyvet, az ülést követő 15 napon belül meg kell küldeni a Békés Megyei Kormányhivatalnak. A jegyzőkönyvre vonatkozó részletes szabályokat a Társulás Szervezeti és Működési Szabályzata tartalmazza.

11. A Társulási Tanács ülései nyilvánosak.

12. Zárt ülést tart a Társulási Tanács:

·      összeférhetetlenségi, méltatlansági, kitüntetési ügy tárgyalásakor, fegyelmi büntetés kiszabása, valamint vagyonnyilatkozattal kapcsolatos eljárás esetén;
·      az érintett kérésére választás, kinevezés, felmentés, vezetői megbízás adása, annak visszavonása, fegyelmi eljárás megindítása és állásfoglalást igénylő személyi ügy tárgyalásakor;
·      az általa kiírt pályázat feltételeinek meghatározásakor, a pályázat tárgyalásakor, ha a nyilvános tárgyalás az önkormányzat vagy más érintett üzleti érdekét sértené.
A Társulási Tanács döntései

1. A Társulási Tanács döntését határozat formájában hozza.

2. A határozat elfogadásához legalább annyi tag igen szavazata szükséges, amely meghaladja a jelen lévő tagok szavazatainak felét és az általuk képviselt települések lakosságszámának egyharmadát.
3. Minősített többséghez a megállapodásban meghatározott számú, de legalább annyi tag igen szavazata szükséges, amely eléri a társulásban részt vevő tagok szavazatának több mint felét és az általuk képviselt települések lakosságszámának a felét.
4. A Társulási Tanács kizárólagos hatáskörébe tartozik: 
· kistérség fejlesztését szolgáló pályázat benyújtására, az ahhoz szükséges települési hozzájárulás meghatározására vonatkozó döntés,

· választás, kinevezés, felmentés, vezetői megbízás adása, illetőleg visszavonása, fegyelmi eljárás megindítása, fegyelmi büntetés kiszabása, 
·  intézmény létesítése, átszervezése, megszüntetése,

· tag kizárása,
· a Társulás Megállapodás módosítása,

· Szervezeti és Működési Szabályzat elfogadása, módosítása,
· belső szabályzatok elfogadása, módosítása,
· A kistérségi területfejlesztési koncepció elfogadása, illetve ennek figyelembevételével területfejlesztési program elkészítése, pénzügyi terv készítése a területfejlesztési programok megvalósítása érdekében,

· megállapodás kötése a helyi önkormányzatokkal, az önkormányzati társulásokkal, 
· a Társulás éves költségvetésének megállapítása, módosítása az éves költségvetési beszámoló elfogadása, az éves tagdíj mértékének meghatározásához
5. A Társulási Tanács az alábbi ügyekben minősített többséggel dönt:

· a kizárólagos hatáskörébe utalt ügyekben
· zárt ülés elrendeléséről,

· költségvetésben nem szereplő anyagi kihatással járó ügyekben, 

6. A Társulási Tanács név szerint szavaz a tagok egynegyedének kérésére, valamint azon ügyekben amelyeket jogszabály vagy a szervezeti és működési szabályzat meghatároz.
VI.
A TÁRSULÁS GAZDÁLKODÁSA

A Társulás pénzügyi forrásai

1. Bevételi források:

· a társult önkormányzatok tagdíjai;

· állami támogatások;

· támogatás címén juttatott pénzösszeg

· hazai és nemzetközi pályázatokon elnyert támogatások;

· a Társulás céljaihoz kapcsolódó, azok gazdasági feltételeit biztosító alap- és vállalkozási tevékenységből származó bevételek (pályázatok készítése, lebonyolítása, tanácsadás)
· egyéb pénzügyi hozzájárulás a Társulás működéséhez és feladatainak végrehajtásához, valamint pályázatok benyújtásához szükséges saját erő biztosítása, amennyiben a saját erőt  nem a Társulás fedezi saját vagyona terhére 
· egyéb bevételek. /a Társulás vagyonának hasznosításából vagy pénzbeli befektetéséből származó, az adott évben fel nem használt tőke pénzpiaci elhelyezéséből származó hozadéka, stb./

Tagdíj

1. 2012. január 1-től a tagdíj mértéke 310,-Ft/Fő/év.
2. A Társulási Tanács a fizetendő tagdíj mértékét évente felülvizsgálja. A hozzájárulás megfizetése előre esedékesen negyedévente egy alkalommal, a tárgy negyedévet megelőző hónap utolsó napjáig történik a Társulás számlájára történő átutalással
3. Egyéb befizetések teljesítésére a Társulási Tanács által meghatározott időpont az irányadó.

4. Az önkormányzatok vállalt pénzügyi hozzájárulása nem teljesítése esetén irányadó eljárás: a társulás tagjai részéről a pénzforgalmi szolgáltatójuknak adott, a beszedési megbízás teljesítésére vonatkozó hozzájárulás, felhatalmazó nyilatkozat, amely alapján a társulás beszedési megbízást nyújthat be a pénzforgalmi szolgáltatóhoz.

Vagyoni viszonyok

1.
A Társulás saját vagyonnal rendelkezhet, melynek hozadéka a Társulást illeti meg.
2.
A Társulás vagyonának köre:

· a feladatellátáshoz átadott vagyon,

· a közös beruházások, fejlesztések révén létrejövő vagyon, mely a társulás közös tulajdonát képezi,

· pályázati úton megszerzett vagyon,

· egyéb.
3. A tulajdonnal való rendelkezési jogot a Társulási Tanács gyakorolja.

Költségvetés
1. A Társulás éves költségvetés alapján, az államháztartásról szóló 2011. évi CXCV. törvényben foglaltaknak megfelelően gazdálkodik. A Társulás gazdálkodására a költségvetési szervek gazdálkodására vonatkozó szabályokat és törvényeket kell alkalmazni.

2. A Társulás költségvetési határozatában szereplő előirányzat terhére a Társulási Tanács Elnöke, vagy a Társulási Tanács által írásban felhatalmazott tagja vállalhat kötelezettséget, illetve jogosult utalványozásra.

3. A kötelezettség vállalás pénzügyi ellenjegyzésére a munkaszervezet gazdasági vezetője, vagy az általa kijelölt pénzügyi ügyintéző jogosult.
A társulás tevékenységének, gazdálkodásának ellenőrzése

1. A társulás tevékenységét és gazdálkodását a Pénzügyi Bizottság ellenőrzi. Ennek keretében különösen figyelemmel kíséri a Társulás pénzügyi gazdálkodási tevékenységét, ellenőrzi a tagsági díj befizetéseket, felügyeli a Társulás által ellátott belső ellenőrzési feladatokat.

Évente beszámol a Tanácsnak a Tárulás gazdálkodásának, és működésének ellenőrzéséről.
2. A belső ellenőrzési feladat keretében – a jóváhagyott ellenőrzési program alapján – a Társulás ellátja önmaga és intézményei belső ellenőrzését is.

VII.

ZÁRÓ RENDELKEZÉSEK
1. Jelen megállapodás a 2006. augusztus 25-én kelt többször módosított Társulási Megállapodás felülvizsgálata alapján a társult önkormányzatok jóváhagyó képviselő-testületi határozatát követően: 2013. július 1. napján lép hatályba. 
2. A társuló önkormányzatok kölcsönösen rögzítik, hogy e megállapodásból eredő vitás kérdéseket elsődlegesen tárgyalásos úton, egyeztetéssel kívánják rendezni.

3. A megállapodásban nem szabályozott kérdésekben a vonatkozó jogszabályok és az SZMSZ rendelkezései az irányadók.

Medgyesegyháza, 2013. június 30.
Aláírás külön íven

Záradék:

A Társulási Megállapodás módosítását a képviselő-testületek az alábbi határozatokkal hagyták jóvá:

	Települési Önkormányzat Képviselő-testülete:
	Jóváhagyó határozat száma:

	Almáskamarás Község Önkormányzatának Képviselő-testülete
	KT. határozat

	Battonya Város Önkormányzatának 

Képviselő-testülete
	KT. határozat

	Dombegyház Község Önkormányzatának Képviselő-testülete
	KT. határozat



	Dombiratos Község Önkormányzatának

Képviselő-testülete
	KT. határozat



	Kaszaper Község Önkormányzatának 

Képviselő-testülete
	KT. határozat


	Kevermes Község Önkormányzatának 

Képviselő-testülete
	KT. határozat


	Kisdombegyház Község Önkormányzatának Képviselő-testülete
	KT. határozat


	Kunágota Község Önkormányzatának 
Képviselő-testülete
	KT. határozat


	Magyarbánhegyes Község Önkormányzatának Képviselő-testülete
	KT. határozat


	Magyardombegyház Község Önkormányzatának Képviselő-testülete
	KT. határozat


	Medgyesbodzás Község Önkormányzatának Képviselő-testülete
	KT. határozat


	Medgyesegyháza Város Önkormányzatának Képviselő-testülete
	KT. határozat


	Mezőhegyes Város Önkormányzatának

Képviselő-testülete
	KT. határozat


	Mezőkovácsháza Város Önkormányzatának Képviselő-testülete
	KT. határozat


	Nagybánhegyes Község Önkormányzatának

Képviselő-testülete
	KT. határozat


	Nagykamarás Község Önkormányzatának Képviselő-testülete
	KT. határozat


	Pusztaottlaka Község Önkormányzatának Képviselő-testülete
	KT. határozat


	Végegyháza Község Önkormányzatának 

Képviselő-testülete
	KT. határozat



	1. számú melléklet
	
	
	

	Település
	Székhely
	Képviselő
(polgármester)
	Lakosságszám (fő)

	Almáskamarás Község Önkormányzata Képviselő-testülete
	5747 Almáskamarás, Dózsa u 54.
	Mazán Attila
	978 

	Battonya Város Önkormányzata

Képviselő-testülete
	5830 Battonya, Fő u. 91.
	Dr. Karsai József
	5992 

	Dombegyház Nagyközség Önkormányzata Képviselő-testülete
	5836 Dombegyház, Felszabadulás u. 5.
	Dr. Varga Lajos
	2131 

	Dombiratos Község Önkormányzata Képviselő-testülete
	5745 Dombiratos, Széchenyi u. 42.
	Bojczán Endre
	625 

	Kaszaper Község Önkormányzata 

Képviselő-testülete
	5948 Kaszaper, Szent Gellért tér 1.
	Csürhés István
	2037 

	Kevermes Község Önkormányzata Képviselő-testülete
	5744 Kevermes, Jókai u 1.
	Lantos Zoltán
	2056 

	Kisdombegyház Község Önkormányzata Képviselő-testülete
	5837 Kisdombegyház, Kossuth u. 77.
	Tonka István Jánosné
	540 

	Kunágota Község Önkormányzata Képviselő-testülete
	5746 Kunágota, Rákóczi u. 9.
	Pápai Zoltán
	2908 

	Magyarbánhegyes Község Önkormányzata Képviselő-testülete
	5667 Magyarbánhegyes, Jókai u 38.
	Sódarné Varga Gyöngyi
	2414 

	Magyardombegyház Község Önkormányzata Képviselő–testülete
	5838 Magyardombegyház, Zalka u 61.
	Dús Ildikó
	256 

	Medgyesbodzás Község Önkormányzata Képviselő–testülete
	5663 Medgyesbodzás, Széchenyi u 38.
	Krucsai József
	1146 

	Medgyesegyháza Város Önkormányzata Képviselő–testülete
	5666 Medgyesegyháza, Kossuth tér 1.
	Ruck Márton
	3830 

	Mezőhegyes Város Önkormányzata Képviselő–testülete
	5820 Mezőhegyes, Kozma F. u. 11.
	Kovácsné dr. Faltin Erzsébet
	5627 

	Mezőkovácsháza Város Önkormányzata Képviselő–testülete
	5800 Mezőkovácsháza, Árpád u. 176.
	Prof. dr. Turcsán Zsolt
	6327 

	Nagybánhegyes Község Önkormányzata Képviselő–testülete
	5668 Nagybánhegyes, Kossuth u. 64.
	Jancsó Ottó
	1375 

	Nagykamarás Község Önkormányzata Képviselő–testülete
	5751 Nagykamarás, Kossuth u. 2.
	Pelle István
	1487 

	Pusztaottlaka Község Önkormányzata Képviselő–testülete
	5665 Pusztaottlaka, Felszabadulás u. 10.
	Simonka György
	408 

	Végegyháza Község Önkormányzata Képviselő–testülete
	5811 Végegyháza, Széchenyi u 2.
	Varchó István
	1489 


2.  melléklet

A társulás alaptevékenységének szakfeladat-rend szerinti besorolása:

421100
Út, autópálya építése

841126 
Önkormányzatok és társulások általános végrehajtó igazgatási tevékenysége

841143
A költségvetés végrehajtása, a kifizetések ellenőrzése területi szinten

841383
Területfejlesztési és területrendezési helyi feladatok

841901
Önkormányzatok, valamint többcélú kistérségi társulások elszámolásai

841906
Finanszírozási műveletek

842160
Nemzetközi szervezetekben való részvétel

851011
Óvodai nevelés, ellátás

852011
Általános iskolai tanulók nappali rendszerű nevelése, oktatása (1-4. évfolyam)

852021
Általános iskolai tanulók nappali rendszerű nevelése, oktatása (5-8. évfolyam)

856000
Oktatást kiegészítő tevékenységek komplex támogatása

856011
Pedagógiai szakszolgáltató tevékenység

862102
Háziorvosi ügyeleti ellátás

881011
Idősek nappali ellátása

889923
Jelzőrendszeres házi segítségnyújtás

889925
Támogató szolgáltatás

890111
Esélyegyenlőség elősegítését célzó általános, komplex tevékenységek és programok

890112
Az egyenlő bánásmód megvalósulását célzó általános tevékenységek és programok

890114
Hátrányos helyzetű gyermekek, fiatalok és családok életminőségét javító programok

890115
Speciális tehetséggondozó programok hátrányos helyzetű gyermekek, fiatalok részére

890116
Romák társadalmi integrációját elősegítő egyéb tevékenységek, programok

890301 
Civil szervezetek működési támogatása

890302 
Civil szervezetek program- és egyéb támogatása

890303
Civil szféra megerősítését segítő egyéb tevékenységek

890411
Hátrányos helyzetű kistérségek speciális felzárkóztató programjai

890412
Komplex térségi integrációt segítő programok

890441
Rövid időtartamú közfoglalkoztatás

890442
Foglalkoztatást helyettesítő támogatásra jogosultak hosszabb időtartamú foglalkoztatása

890443
Egyéb közfoglalkoztatás

910123
Könyvtári szolgáltatások

910501
Közművelődési tevékenységek és támogatásuk

931204
Iskolai, diáksport-tevékenység és - támogatása

931903 
Máshová nem sorolható egyéb sporttámogatás

940000 
Közösségi, társadalmi tevékenységek
3. melléklet
Elnök:

Simonka György Pusztaottlaka Község polgármestere

Alelnökök:

Jancsó Ottó Nagybánhegyes Község Polgármestere

Varchó István Végegyháza Község Polgármestere

Pénzügyi Bizottság: 

Elnök:

Pelle István Nagykamarás Község Polgármestere

Tagok: 

Bojczán Endre Péter Dombiratos Község Polgármestere
Baukó Lászlóné tag
1

